རྒྱ་གཞུང་གི་དམག་དོན་ཆེད་མཁས་པ་སོང་ཀྲོང་ཕིངཟེར་བ་ཞིག་གིས།ས་མཐོ་རུ་དམག་རྒྱག་དུས་དཀའ་ཁག་ཆེ་ཤོས་དེ་རྒྱབ་དཔུང་སྟངས་འཛིན་དང་གོ་མཚོན་མཐུན་སྦྱོར་རྒྱུན་མ་ཆད་པར་དགོས་པ་དེ་ཡིན་ལ།དེ་སྔོན་༡༩༦༢ལོར་རྒྱ་དཀར་ནག་གཉིས་བར་ས་མཚམས་རྩོད་རྙོག་བྱུང་སྐབས།རྒྱ་ནག་གི་དམག་རྒྱག་གྲུབ་འབྲས་ལ་སྲུང་སྐྱོབ་བྱེད་མ་ཐུབ་པའི་རྒྱུ་མཚན་ནི་རྒྱབ་དཔུང་སྟངས་འཛིན་ཞན་པའི་རྐྱེན་གྱིས་རེད།ཞེས་བརྗོད་ཡོད་པ་རེད།དེ་བཞིན་དམག་རྒྱག་རྒྱབ་དཔུང་རོགས་འདེགས་ཁང་གི་མགོ་འཁྲིད་ཀྲང་ཝེན་ལོངཞེས་པ་དེས།བོད་ཀྱི་ས་མཐོར་གནམ་གཤིས་དང་ས་བབ་མཐོ་ཚད་མི་སྙོམ་པ་ཡིན་པས་དུས་ཡུན་རིང་པོ་ཞིག་ལ་དམག་མིར་གོ་མཚོན་མཁོ་སྤྲོད་དང་།དམག་རྒྱག་རྒྱབ་དཔུང་སྟངས་འཛིན་བྱེད་པར་ཧ་ཅང་ཁག་པོ་ཡོད་པ་རེད།དམག་མིའི་འཚོ་གནས་དང་།སྐྱེལ་འདྲེན།ཅ་དངོས་མཁོ་སྤྲོད།མྱུར་སྐྱོབ།གཞུང་ལམ་བདེ་འཇགས་སོགས་ཀྱི་དཀའ་ངལ་དེ་དག་སེལ་ཆེད་དུ་དམག་སྡེ་ནས་མི་མང་དང་དམག་ཆིག་སྒྲིལ་གྱི་ཐབས་ལམ་སྤྱད་དེ།དམག་རྒྱག་རྒྱབ་དཔུང་ལས་དོན་ཐད་ཡར་རྒྱས་རྒྱུན་མ་ཆད་པར་འགྲོ་བཞིན་པ་རེད་ཅེས་བཤད་ཡོད་པ་རེད།